Opština Bar

Opština Bar. Barsko kopneno područje ima površinu od 506 km². Najviša tačka opštine je planina Rumija na nadmorskoj visini od 1596 metara. Bar ima prosječno 270 sunčanih dana godišnje i spada među najsunčanija mjesta južne Evrope. Klimu karakterišu duga i topla ljeta, a srednja godišnja temperatura iznosi 15,5 °C, u julu 23 °C, a januaru 10 °C. Historija Stari dio grada, Stari Bar, pominje se u dokumentima koji potiču iz 10. vijeka. I pored mnogih zemljotresa i ratova, sačuvani su ostaci zidina i tvrđava sa kojij je predivan pogled na cijeli grad i okolinu. Na samom ulasku u grad nalazi se drvo masline staro između 2.000 i 2.500 godina. Jedno je od tri najstarije masline na svijetu koje još uvijek daje plodove. O nazivu Bara, imamo svjedočanstvo iz knjige Milorada G. Medakovića, „Život i običaji Crnogoraca“ iz 1860. godine, stranice 139. i 140.: „Priča se i danas prokletstvo kraljice Jelene, koja je pobjegla od svojeg sina Dragutina i nastanila se u jednu pećinu između Sotonića i Gluvog Dola u Crnici. Muž njen, Kralj Stefan Rapavi, pobjegao od svojeg sina u Bar. U pećini je živjela Jelena sa njenom ćerom đevojkom i provodila život u postu i molitvi. Blizu ove pećine ima vir, koi se zove Oko, u kojem se prelijepa riba lovila. Crnica je bila Jelenin spailuk. Ona se pogodila sa Gluvodoljanima, da joj svako jutro ostave po jednu ribu na ploči. Sastaviti se sa ljudima nije ona ćela, već bi pošla po ribu, kad nikog kod Oka nema..." Kada joj jednom nisu donijeli ribu, dozivala ih je i proklela: „Da Bog da, nigda je više u Oku neulovili! Ona uzjaše na konja i pobjegne u Bar, pa da je rekla: „Bar me ovdje nećete naći ni varati“, i otuda da se prozvalo ono mjesto Bar." Naseljena mesta U opštini se nalazi 87 naseljenih mesta. Izvršene su izmene u broju naseljenih mesta u opštini u odnosu na stari Zakon o teritorijalnoj organizaciji: naselje Đenđinovići ima novi naziv- Đinđinovići, naselje Podi je ukinuto podelom na naseljena mesta Gornja Poda i Donja Poda, i formirana su nova naselja Madguž, Menke i Čanj. Stanovništvo Prema popisu iz 2011. godine opština ima 42.048 stanovnika. Nacionalni sastav stanovništva opštine po popisu 2011. godine Verski sastav stanovništva opštine po popisu 2011. godine Jezički sastav stanovništva opštine po popisu 2011. godine Turizam Obalom, zapadno od Bara, nailazi se Sutomore, smješteno uz predivnu pješčanu plažu pored koje su nanizani brojni hoteli, odmarališta i kuće. Dalje put vodi kroz pitoma primorska mjesta Buljaricu, Čanj i mnoga druga, uz obilje sunca i netaknutu prirodu. Ovaj dio obale završava se ljupkim gradićem Petrovcem koji sve više postaje turistički centar sa kvalitetnom ponudom i turističkom uslugom. Povezano Barska bitka Reference Vanjske veze Zvanični sajt barske opštine Dnevno ažurirane vijesti iz Bara Arhivirano 2009-02-23 na Wayback Machine-u